B4-0050, 0053, 0068, 0074, 0079 και 0087/98

Ψήφισμα σχετικά με την κλωνοποίηση του ανθρώπου

Το Ευρωπαϊκό Κοινοβούλιο,

- έχοντας υπόψη το ψήφισμα της 12ης Μαρτίου 1997 για την κλωνοποίηση ((ΕΕ C 115 της 14.4.1997, σελ. 92)),

- έχοντας υπόψη τη, σε 1η ανάγνωση, γνώμη της 16ης Ιουλίου 1997 που αφορά την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη νομική προστασία των βιοτεχνολογικών εφευρέσεων ((ΕΕ C 286 της 22.9.1997, σελ. 87)),

- έχοντας υπόψη τη Σύμβαση του Συμβουλίου της Ευρώπης του 1996 για την προστασία των δικαιωμάτων του ανθρώπου και της ανθρώπινης αξιοπρέπειας από τις εφαρμογές της βιολογίας και της ιατρικής, αναφερόμενη και ως «Σύμβαση για τα ανθρώπινα δικαιώματα και την βιοϊατρική» και το Συμπληρωματικό Πρωτόκολλο που απαγορεύει την κλωνοποίηση του ανθρώπου,

A. επισημαίνοντας την ανησυχία που δημιουργεί η ανακοίνωση αμερικανού ερευνητή ότι προτίθεται να κλωνοποιήσει ανθρώπινα όντα,

Β. εκτιμώντας ότι η κλωνοποίηση του ανθρώπου ορίζεται ως η δημιουργία ανθρωπίνων εμβρύων με την ίδια γενετική κληρονομιά από άλλο έμβιο ή νεκρό ανθρώπινο ον, καθ' οιοδήποτε στάδιο της ανάπτυξής του μετά την γονιμοποίηση, χωρίς να γίνεται διάκριση ως προς την εφαρμοσθείσα μέθοδο,

Γ. εκτιμώντας ότι η κλωνοποίηση του ανθρώπου εφαρμοζόμενη πειραματικώς για τη θεραπεία στειρότητας, για προεμφυτευτική διάγνωση, μεταμόσχευση ιστού ή για οποιοδήποτε άλλο λόγο, αντιβαίνει προς την ηθική, είναι δεοντολογικώς απαράδεκτη και αντίθετη προς την ανθρώπινη αξιοπρέπεια, συνιστά δε βαρεία παραβίαση των θεμελιωδών ανθρωπίνων δικαιωμάτων γεγονός το οποίο δεν μπορεί να δικαιωθεί ή να γίνει αποδεκτό,

Δ. εκτιμώντας ότι η επιστημονική έρευνα, κλειδί της ανθρώπινης προόδου, πρέπει να συνεχισθεί χωρίς όμως να θίγει την αξιοπρέπεια και την ακεραιότητα του ανθρωπίνου όντος,

Ε. εκτιμώντας ότι το Συμβούλιο της Ευρώπης έθεσε προς υπογραφή τη Δευτέρα 12 Ιανουαρίου 1998, το πρώτο και μοναδικό διεθνές κείμενο που απαγορεύει αυστηρά την κλωνοποίηση του ανθρώπου,

1. επιβεβαιώνει ότι κάθε άτομο έχει δικαίωμα στη δική του γενετική ταυτότητα και ότι η ανθρώπινη κλωνοποίηση πρέπει να απαγορευθεί[semigr ]

2. καλεί τα κράτη μέλη του Συμβουλίου της Ευρώπης να υπογράψουν και να επικυρώσουν τη Σύμβαση του Συμβουλίου της Ευρώπης για τα ανθρώπινα δικαιώματα και τη βιοϊατρική, καθώς και το Συμπληρωματικό Πρωτόκολλο που απαγορεύει την κλωνοποίηση του ανθρώπου, στο μέτρο όπου αυτά τα δύο νομικά μέσα είναι δεσμευτικά και προβλέπουν βαρύτατες ποινικές κυρώσεις σε περίπτωση διαπιστωμένης παράβασης στις ευρωπαϊκές χώρες. Σε περίπτωση ασυμφωνίας ως προς τον ορισμό, θα διατηρηθεί εκείνος τον οποίο έδωσε το Ευρωπαϊκό Κοινοβούλιο[semigr ]

3. καλεί κάθε κράτος μέλος να θεσπίσει δεσμευτική νομοθεσία σύμφωνα με την οποία θα απαγορεύεται κάθε πείραμα για την κλωνοποίηση του ανθρώπου στο έδαφός του και θα προβλέπονται ποινικές κυρώσεις για κάθε σχετική παράβαση[semigr ]

4. καλεί τα κράτη μέλη, την Ευρωπαϊκή Ένωση και τα Ηνωμένα Έθνη να λάβουν όλα τα απαραίτητα μέτρα για να θεσπιστεί σαφώς και σε παγκόσμιο επίπεδο νομικώς δεσμευτική απαγόρευση της κλωνοποίησης του ανθρώπου και να συγκαλέσουν διεθνή διάσκεψη επί του θέματος αυτού[semigr ]

5. καλεί την διεθνή επιστημονική κοινότητα στις έρευνές της για το ανθρώπινο γονιδίωμα να τεθεί υπό αυτοαπαγόρευση για την κλωνοποίηση του ανθρώπου[semigr ]

6. υπενθυμίζει στο Συμβούλιο ότι το Κοινοβουλίου εμμένει στο ότι δεν πρέπει να χρησιμοποιηθούν, ευθέως ή εμμέσως, κοινοτικά κονδύλια σε ερευνητικά προγράμματα για την κλωνοποίηση του ανθρώπου και ζητεί όπως διασφαλισθεί η πλήρης απαγόρευση της κλωνοποίησης[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, το Γενικό Γραμματέα και την Κοινοβουλευτική Συνέλευση του Συμβουλίου της Ευρώπης καθώς και στο Γενικό Γραμματέα των Ηνωμένων Εθνών.